Period: Ur III
Genre: Administrative
Transliteration:
<SURFACE>
<COLUMN>
lu₂-giri₁₇-zal ga₂...ku₆-da tuš-a na-ab-tak₄
u₄ ur{d}suen-ke₄ ku₆ un-dab₅ iri-še₃ ba-de₆-a-ta
lugal-he₂-gal₂ u₃ ur-e₂-mah-ke₄ a-ra₂ 3(diš)-am₃ ku₆ ib₂-dab₅-ne
ku₆-bi nig₂ ur{d}suen-ka-gin₇ ga₂-nun-še₃ nu-mu-tum₃
ku₆-bi ki-bi-ta-am₃ ki ša₃-ga-na-še₃ ib₂-ha-al-ha
{dug}saman₄ keš₂-ra₂-bi...bi in-sa₁₀
...ku₆ sag-keš₂ he₂-me-en₈
...sag-keš₂ lu₂{d}ašnan
...gir₂-su{ki}me
...ur-e₂-mah
...gi bi u₃...ur...
...a-geštin...
...ka-ma-ri₂{ki}ka
<COLUMN>
...
ur{d}ašnan-ke₄
šu-ku₆ sa₂-du₁₁ {d}nin-gir₂-su{ki}me
ku₆ sa₂-du₁₁-ga-ni ib₂-ta-an <unk>
u₄ ku₆ sa₂-du₁₁ {d}šara₂ i₃-im-sa₁₀-sa₁₀
4(aš) gun₂ ku₆ ur{d}nin-mug-ga enku gir₂-su{ki}ra in-na-šum₂
4(diš) dug 3(ban₂) i₃-ku₆
2(diš) dug 1(ban₂) 5(diš) sila₃ i₃-ku₆
3(diš) dug 1(ban₂) i₃-ku₆
i₃ ka-ma-ri₂{ki}
inim ur-e₂-mah-ta
egir₅ ur-e₂-mah-ta
1(aš) 1(ban₂) dug diri-ga la-ba-an-gar
2(u) ku₆ sag-keš₂ ku₆ sag₁₀
1(u) ku₆ sag-keš₂ us₂
...sila₃ ga-še-a
2(diš)...sila₃ i₃-nun
2(diš) {geš}si-ig-da kisal-ur₂
<SURFACE>
<COLUMN>
...u₄
iti {d}...si₄-na
e₂ lugal-e-ba-an-sa₆-še₃
inim <unk> mu-ta
a-a-gi-na im-da-gub ba-uš₂
tul₂ e₂-kar-ga₂-ka
ku₆ i₃-in-lu₅-ga-am₃
lugal-he₂-gal₂-ra
lugal{geš}gigir-re ku₆ sa₂-du₁₁ nu-gal₂ tul₂-ba he₂-en₆-lu₅ in-na-an-du₁₁
lugal-he₂-gal₂-e nu-un-še
ge₆ tul₂-e sukkal bi₂-in-su
ku₆-bi šu-ku₆ gir₂-su{ki}ke₄ in-na-ab-dab₅-dab₅
u₄-ba ku₆ sa₂-du₁₁ {d}šara₂ nu-gal₂
dab₅-bi e₂ lugal-e-ba-an-sa₆-še₃ šu bi₂-in-tak₄
<BLANK_SPACE>
inim lugal...
<COLUMN>
...
...1(ban₂) 5(diš) sila₃...zi du
...zi du
...a-geštin
...a-ša₃ la₂-tur
...ka-ma-ri₂{ki}
...a-ša₃ {d}šara₂
...a-ba-gal
ku₆...uku₂-nu-ti
ensi₂-ra en₃-bi tar-re-dam
<BLANK_SPACE>
<unk> šu du₈-a lugal-he₂-gal₂ dumu ur{d}suen

Cuneiform:
<SURFACE>
<COLUMN>
𒇽𒅗𒉌𒂷...𒄩𒁕𒆪𒀀𒈾𒀊𒋺
𒌓𒌨𒀭𒂗𒍪𒆤𒄩𒌧𒆪𒌷𒂠𒁀𒁺𒀀𒋫
𒈗𒃶𒅅𒅇𒌨𒂍𒈤𒆤𒀀𒁺𒐈𒀀𒀭𒄩𒌈𒆪𒉈
𒄩𒁉𒃻𒌨𒀭𒂗𒍪𒅗𒁶𒂷𒉣𒂠𒉡𒈬𒉐
𒄩𒁉𒆠𒁉𒋫𒀀𒀭𒆠𒊮𒂵𒈾𒂠𒌈𒄩𒀠𒄩
𒂁𒌋𒃶𒆟𒁺𒁉...𒁉𒅔𒉚
...𒄩𒊕𒆟𒃶𒈨𒊭
...𒊕𒆟𒇽𒀭𒊺𒌁
...𒄈𒋢𒆠𒈨
...𒌨𒂍𒈤
...𒄀𒁉𒅇...𒌨...
...𒀀𒃾...
...𒅗𒈠𒌷𒆠𒅗
<COLUMN>
...
𒌨𒀭𒊺𒌁𒆤
𒋗𒄩𒁲𒅗𒀭𒎏𒄈𒋢𒆠𒈨
𒄩𒁲𒅗𒂵𒉌𒌈𒋫𒀭<unk>
𒌓𒄩𒁲𒅗𒀭𒇋𒉌𒅎𒉚𒉚
𒐂𒄘𒄩𒌨𒀭𒎏𒈮𒂵𒍠𒄩𒄈𒋢𒆠𒊏𒅔𒈾𒋧
𒐉𒂁𒑑𒉌𒄩
𒈫𒂁𒑏𒐊𒋡𒉌𒄩
𒐈𒂁𒑏𒉌𒄩
𒉌𒅗𒈠𒌷𒆠
𒅗𒌨𒂍𒈤𒋫
𒈝𒌨𒂍𒈤𒋫
𒀸𒑏𒂁𒋛𒀀𒂵𒆷𒁀𒀭𒃻
𒎙𒄩𒊕𒆟𒄩𒅆𒂟
𒌋𒄩𒊕𒆟𒍑
...𒋡𒂵𒊺𒀀
𒈫...𒋡𒉌𒉣
𒈫𒄑𒋛𒅅𒁕𒆦𒌫
<SURFACE>
<COLUMN>
...𒌓
𒌗𒀭...𒋜𒈾
𒂍𒈗𒂊𒁀𒀭𒊷𒂠
𒅗<unk>𒈬𒋫
𒀀𒀀𒄀𒈾𒅎𒁕𒁺𒁀𒌀
𒇥𒂍𒋼𒀀𒂷𒅗
𒄩𒉌𒅔𒈜𒂵𒀀𒀭
𒈗𒃶𒅅𒊏
𒈗𒄑𒇀𒊑𒄩𒁲𒅗𒉡𒅅𒇥𒁀𒃶𒅔𒈜𒅔𒈾𒀭𒅗
𒈗𒃶𒅅𒂊𒉡𒌧𒊺
𒈪𒇥𒂊𒈛𒉈𒅔𒋢
𒄩𒁉𒋗𒄩𒄈𒋢𒆠𒆤𒅔𒈾𒀊𒆪𒆪
𒌓𒁀𒄩𒁲𒅗𒀭𒇋𒉡𒅅
𒆪𒁉𒂍𒈗𒂊𒁀𒀭𒊷𒂠𒋗𒉈𒅔𒋺
<BLANK_SPACE>
𒅗𒈗...
<COLUMN>
...
...𒑏𒐊𒋡...𒍣𒁺
...𒍣𒁺
...𒀀𒃾
...𒀀𒊮𒇲𒌉
...𒅗𒈠𒌷𒆠
...𒀀𒊮𒀭𒇋
...𒀀𒁀𒃲
𒄩...𒇳𒁺𒉡𒋾
𒉺𒋼𒋛𒊏𒇷𒁉𒋻𒊑𒁮
<BLANK_SPACE>
<unk>𒋗𒂃𒀀𒈗𒃶𒅅𒌉𒌨𒀭𒂗𒍪